det er vanskelig å spå – især om fremtiden
Store norske leksikon,Ordforklaringer,Uttrykk og ordtak
Det er vanskelig å spå – især om fremtiden er en sentens som svært ofte, men antageligvis uriktig, tillegges Robert Storm Petersen (Storm P.). En spådom er iboende om fremtiden, og adverbet især forsterker det humoristiske i det selvfølgelige.
Ifølge den danske politikeren Karl Kristian Steinckes bok Farvel og tak (1948), falt uttalelsen i det danske Folketinget en gang mellom 1935 og 1939, men uten at han husket hvem som sa det. Steinecks nevnelse er likevel også den første på trykk.Andre som tidvis blir ført som opphavsperson for talemåten, er Piet Hein, Niels Bohr og Mark Twain, men uten at det eksisterer kilder eller spor. Selv om det i tillegg finnes en del varianter på engelsk, er disse nyere, og et dansk opphav er i hvert fall ganske sannsynlig. Les mer i Store norske leksikon sentenser Storm P.